hu hu hu hu hu hu hu hu hu hu hu hu hu hu hu hu hu hu de hu hu hu hu hu en hu hu hu hu hu en hu en hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu hu hu en hu hu hu en hu hu hu hu hu hu hu hu hu hu hu hu hu hu hu hu hu en hu en hu en hu hu hu en en en en en hu hu en hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu en en hu hu en hu hu hu hu hu en en hu hu hu hu en hu hu hu hu hu hu hu hu hu hu hu hu hu hu hu hu hu
Katalin walesi hercegné – Wikipédia
Vilmos cambridge-i herceg felesége és Cambridge hercegnéje 2011. április 29-e óta
(Katalin cambridge-i hercegné szócikkből átirányítva)
Katalin walesi hercegné, Kate Middleton, születési nevén: Catherine Elizabeth Middleton (Reading, Anglia, 1982. január 9. –) Vilmos walesi herceg felesége és Wales hercegnéje 2022. szeptember 9-e óta, Cambridge hercegnéje 2011. április 29-e óta.
1982. január 9. (40 éves)
A Wikimédia Commons tartalmaz Katalin témájú médiaállományokat.
Middleton az angliai Berkshire grófságban lévő Bucklebury településhez tartozó Chapel Row faluban nőtt fel.[1] Tanulmányait a skóciai St. Andrews-i Egyetemen végezte, ahol 2001-ben találkozott Vilmos herceggel. Romantikus kapcsolatukat egy több hónapig tartó szakítás törte meg 2007-ben, de továbbra is barátok maradtak és még ugyanabban az évben újra egy pár lettek.
Amint kapcsolata Vilmossal a nyilvánosság tudomására jutott, Kate a média figyelmének középpontjába került. Sok dicséretet kapott kifinomult ízlése és öltözködése miatt. Vilmos herceg 2010-ben egy kenyai vakáció során kérte meg a kezét. Az eljegyzést hivatalosan 2010. november 16-án jelentették be Károly walesi herceg irodájában a Clarence House-ban. Az esküvőre 2011. április 29-én került sor a westminsteri apátságban.
2013. július 22-én megszületett Vilmos és Katalin hercegné első gyermeke, György cambridge-i herceg, aki apja után a 2. helyet foglalja el a trónöröklési sorban. Lányuk, Sarolta cambridge-i hercegnő 2015. május 2-án született. Harmadik gyermekük, Lajos cambridge-i herceg 2018. április 23-án született.[2][3]
Kate Middleton, teljes nevén Catherine Elizabeth Middleton egy középpolgári angol család legidősebb gyermeke. 1982. január 9-én született a readingi Royal Berkshire Hospital kórházban és 1982. június 20-án keresztelték meg a bradfieldi Szent András templomban.[4][5] Édesapja Michael Francis, a British Airways légiutaskísérője, majd repülőtisztje (született 1949-ben). Édesanyja Carole Elizabeth (szül. Goldsmith) légiutas-kísérő (született: 1955-ben). A család tulajdonában egy partikellékekkel kereskedő cég van.[6] Szülei 1980. június 21-én házasodtak össze. Egy húga és egy öccse van: Philippa Charlotte, becenevén "Pippa" (szül. 1983),[7][8] és James William (szül. 1987).[7][9]
Kate családja apai ágról a nyugat-yorkshire-i Leedsből származik, ahol dédnagyanyja, Olivia Lupton élt. A Lupton család generációk óta kereskedelmi tevékenységekben és önkormányzati munkákban vett részt Leedsben.[10] Felmenői közé tartozik Thomas Davis tisztelendő, a Church of England híres énekírója.[11][12][13][14] Kate anyai ágról a Harrison család leszármazottja, akik bányamunkások voltak Sunderland és Durham grófságokban.[15]
Kate szülei 1984–1986 között a jordániai Ammánban éltek és dolgoztak, ahol Kate egy angol nyelvű óvodába járt,[16] mielőtt visszatértek angliai otthonukba.[17] Angliában Kate a Pangbourne nevű faluban lévő St. Andrew's School magániskolába járt, majd rövid ideig a Downe House School iskola tanulója volt.[18]
Az általános iskola után előbb a wiltshire-i Marlborough College tanulója volt,[19] majd 2001-ben jelentkezett a skóciai Fife-ban található St. Andrews-i Egyetemre, ahol találkozott Vilmos herceggel és művészettörténészi diplomát szerzett.[20]
Az egyetem után a Jigsaw nevű divatcégnél helyezkedett el, mint a kiegészítők beszerzője.[21] 2007-ben azt állították róla, hogy fel akarja adni állását és profi fényképész akar lenni. Többek között leckéket vett Mario Testino fotóművésztől, aki egykor Vilmos édesanyjáról, Diána walesi hercegnéről és fiairól is híres felvételeket készített. Testino később tagadta, hogy Kate neki akart volna dolgozni.[22]
Kate számos „jól öltözött lista” előkelő helyén végzett és az angol The Daily Telegraph napilap 2006-ban a "Legígéretesebb újonc" ("Most Promising Newcomer") címet adta neki öltözködési stílusát értékelve.[23] A Tatler magazin 2007-ben a 8. helyet ítélte neki az év 10 legnagyobb divatikonját értékelő listáján.[24] Az amerikai People magazine divatlistáján kétszer is szerepelt, 2007-ben és 2010-ben, mint a legjobban öltözött hírességek egyike.[25] Richard Blackwell 2007-ben egyéni divatérzékét emelte ki a "Fabulous Fashion Independents" cím odaítélésével.[26] 2008 júniusában a Style.com weboldal Kate-t választotta havi szépségikonjának.[27] Egy hónappal később, 2008 júliusában Kate a Vanity Fair magazin listáján szerepelt, mint az egyik legjobban öltöző nemzetközi híresség.[28] 2011 februárjában Kate nevét a Global Language Monitor az év egyik legfelkapottabb kifejezésének választotta ("Top Fashion Buzzword").[29]
Kate Middleton a St. Andrews-i Egyetemen ismerkedett meg diáktársával, Vilmos brit királyi herceggel. Mielőtt párkapcsolat szövődött volna köztük, jó barátok voltak, egy időben több társukkal együtt közös lakást béreltek. A diploma megszerzése után kapcsolatuk útjába számos nehézség gördült. Az egyetem után a média figyelme nehézségeket jelentett Kate Middletonnak, 2005 októberében ügyvédjén keresztül „zaklatásról” panaszkodott és azt állította, hogy nem érdemelte ki ezt a figyelmet.[30] 2006 februárjában bejelentették, hogy 24 órás védelmet fog kapni a királyi család védelmét ellátó különleges rendőri egységtől, a Royalty Protection Branch (SO14)-től, amely újabb spekulációkat indított el Vilmos és Kate eljegyzéséről. Erre azonban nem került sor és Middleton családjának kellett fizetnie a testőrök költségeit.[forrás?]
2007 januárjában, Catherine 25. születésnapja körül ismét felfokozott médiafigyelem középpontjába került. Mind Károly és Vilmos hercegek, mind a Middleton család ügyvédje perrel fenyegette a Kate-et zaklató újságírókat. Két médiacsoport, a News International (a The Times és a The Sun kiadója) és a Guardian Media Group ekkor vállalta, hogy nem közlik le a paparazzók fényképeit Kate-ről.[31]
Eközben Kate legalább egy rendezvényen részt vett a királyi család jelenlétében, amikor Vilmos herceget tisztté avatták a Sandhurst Királyi Katonai Akadémián 2006. december 15-én.[32] 2007 decemberében az a hír kapott szárnyra, hogy Kate és Vilmos herceg összeköltöztek a walesi herceg hivatalos rezidenciáján, a Clarence House-ban,[33] amit a walesi herceg szóvivője cáfolt.[34]
Kate Harry herceggel, 2008 júniusa
2007. április 14-én a The Sun napilap közzétette, hogy Vilmos herceg és Kate szakítottak.[35] Ugyanazon a napon más lapok és hírforrások is megerősítették a szakítást, mint pl. a BBC. A hírek szerint a pár a svájci Zermatt üdülőhelyen hozta meg a döntést.[36][37] A walesi herceg hivatalos szóvivője csak annyit tett hozzá a The Times szerint, hogy „Nem reagálunk a Vilmos herceg magánéletét érintő eseményekre”.[38]
2007 nyarán a párt többször látták a nyilvánosság előtt egymás társaságában és számos hírforrás, közte a BBC és a Daily Mail is azt állította, hogy újrakezdték a kapcsolatukat.[39] Kate részt vett Károly walesi herceg és Vilmos társaságában egy szarvasvadászaton a Balmoral kastély parkjában,[40] és részt vett Peter Phillips, Vilmos unokatestvérének esküvőjén, bár Vilmos nem volt ott. 2008 áprilisában Kate elkísérte Vilmost, amikor az utóbbi megkapta repülőjelvényeit a Royal Air Force College Cranwell repülőiskolán.[41] 2008. június 16-án Kate a királyi családdal együtt részt vett azon a ceremónián, amikor Vilmost a Térdszalagrend lovagjává nevezték ki.
Vilmos cambridge-i herceg és felesége a Buckingham-palota erkélyén a szertartást követően
Vilmos herceg 2010 októberében egy kenyai vakáció során kérte meg a kezét, amikor 10 napot töltöttek a Lewa Vadvédelmi Területen, és megünnepelték, hogy Vilmos sikeresen elvégezte a RAF helikopteres kutató-mentő tanfolyamát.[42][43] 2010. november 16-án jelentették be, hogy eljegyezték egymást. Vilmos herceg az édesanyja, Diana hercegnő 18 karátos zafír eljegyzési gyűrűjét húzta menyasszonya ujjára.[44][45]
Bővebben: Vilmos cambridge-i herceg és Kate Middleton esküvője és Kate Middleton esküvői ruhája
Az esküvőt 2011. április 29-én tartották a Westminsteri apátsági templomban. Ezt a napot az Egyesült Királyságban munkaszüneti nappá nyilvánították. A ceremóniáról készült tévéközvetítést a világ szinte összes országában lehetett követni.[46]
2011. július 1-jén, az ottawai látogatásuk során
2008. május 17-én Middleton részt vett Vilmos unokatestvére, Peter Phillips esküvőjén, aki Autumn Kellyt vette el, bár Vilmos maga nem vett részt a rendezvényen.[47] 2008. július 19-én részt vett Rose Windsor és George Gilman esküvőjén, miközben Vilmos távol volt, mivel a HMS Iron Duke hadihajó tisztjeként a Karib-tengeren vett részt egy hadgyakorlaton.[48] 2010-ben Middleton magánéletének megsértése címén keresetet adott be két ügynökség és Niraj Tanna fotós ellen, utóbbi képeket készített róla 2009 karácsonya során.[49] Middletonnak végül nyilvános bocsánatkérést, 5000 fontos kártérítést ítéltek meg.[50]
2011. június 30. és július 8. között Vilmos herceg kíséretében Kanadába, majd az Egyesült Államokba látogatott.[51] A hercegnének ez volt az első nyilvános szereplése a királyi család tagjaként, megjelenését – elsősorban öltözködése miatt – nagy figyelem kísérte.[52] A látogatás után a hercegi pár visszatért Vilmos herceg állomáshelyére.[53]
Kate Middleton hivatalosan először 2012. március 19-én beszélt hercegnéi minőségében. Vilmos herceg felesége Ipswich-ben, az East Anglia Children's Hospices (EACH) nevű, súlyos beteg gyermekek gondozásával foglalkozó hálózat egyik újonnan megnyílt otthonában szólalt fel.[54]
A korábbi királyi menyasszonyokkal ellentétben a Middleton családnak nincs nemesi címe.[55][56] 2011. április 29-én Vilmos brit királyi herceg megkapta a Cambridge hercege, Strathearn grófja és Carrickfergus bárója (Duke of Cambridge, Earl of Strathearn, Baron Carrickfergus) címeket a királynőtől.[57] Ennek megfelelően Kate Middleton teljes címe az esküvőt követően „ő királyi fensége, Cambridge hercegnéje, Strathearn grófnéja, Carrickfergus bárónéja” (Her Royal Highness The Princess William Arthur Philip Louis, Duchess of Cambridge, Countess of Strathearn, and Baroness Carrickfergus) lett.[58]
III. Károly király trónra lépését követően, 2022. szeptember 9-én férje megkapta a walesi hercegi címet, így Katalin a walesi hercegné (angol terminológiával Princess of Wales) címet viseli.[59]
Katalin nem használhatja a brit királyi hercegnő címet, ami csak a királyi családba beleszületetteket illeti meg.
2012. december 3-án, a St. James's palotában bejelentették, hogy a hercegné első gyermekét várja.[60] A hercegné gyermeke, György 2013. július 22-én a londoni St. Mary's Kórházban született meg, egy héttel a kiírt időpont után.[61]
2014. szeptember 8-án bejelentették, hogy Katalin hercegné ismét áldott állapotban van.[62] 2015. május 2-án brit idő szerint 8:34-kor megszületett a herceg és hercegné második gyermeke, Sarolta.
2018. április 23-án megszületett harmadik gyermekük, Lajos.[2][3]
↑ „Royal wedding: Kate Middleton's home village of Bucklebury prepares for big day”, 2011. április 12. (Hozzáférés ideje: 2011. április 12.)
↑ a b Megszületett Katalin és Vilmos harmadik gyereke
↑ a b Prince Louis Arthur Charles: New royal baby name announced by Duke and Duchess of Cambridge - Telegraph, 2018.04.27.
↑ The Wedding of His Royal Highness Prince William of Wales, K.G. with Miss Catherine Middleton - A summary of information released so far - 29th April 2011. Prince of Wales' Press Office. [2011. április 29-i dátummal az eredetiből archiválva]. (Hozzáférés: 2011. április 26.)
↑ Jobson, Robert. William & Kate – The Love Story. London: John Blake Publishing (2010). ISBN 978-1-84454-736-4
↑ Money and the Middletons. Daily Telegraph. (Hozzáférés: 2011. április 29.)
↑ a b The Ancestry of Catherine Middleton, Scott Campbell Steward, Boston, Massachusetts: New England Historic Genealogical Society, 5. o. (2011). ISBN 978-088082-252-7
↑ Person Page – 19582. thePeerage.com, 2007. (Hozzáférés: 2008. augusztus 9.)
↑ Joseph, Claudia. „Revealed: Secrets of the Middletons' money and how Kate's ancestors made a fortune”, 2009. március 22. (Hozzáférés ideje: 2009. március 23.)
↑ „The Leeds connection...”. [2010. november 25-i dátummal az eredetiből archiválva] (Hozzáférés ideje: 2011. április 29.)
↑ The Ancestry of Catherine Middleton, Scott Campbell Steward (angol nyelven), Boston, Massachusetts: New England Historic Genealogical Society, 16. o. (2011). ISBN 978-088082-252-7
↑ Reverend Thomas Davis at thepeerage.com, accessed 23 March 2011
↑ The Ancestry of Catherine Middleton, Scott Campbell Steward (angol nyelven), Boston, Massachusetts: New England Historic Genealogical Society, 9. o. (2011). ISBN 978-088082-252-7
↑ Olive Christiana Lupton at thepeerage.com, accessed 23 March 2011
↑ Wilson, Christopher. „Kate, the coal miner's girl”, 2006. december 22.
↑ Rayner, Gordon. „Kate Middleton family photos reveal her time in Jordan”, 2011. március 7. (Hozzáférés ideje: 2011. március 11.)
↑ Profiles – Kate Middleton. Hello!, 2001. augusztus 1. (Hozzáférés: 2008. augusztus 9.)
↑ Party Pieces Princess in News of the World 2010-11-21, p. 4
↑ „World press gather outside Middleton family home in Bucklebury as royal relationship ends”, Newbury Today, 2007. április 14.. [2011. szeptember 20-i dátummal az eredetiből archiválva] (Hozzáférés ideje: 2010. november 28.)
↑ Katie is just not waiting: Middleton works nine to five for parents in mundane office job. Evening Standard, 2008. szeptember 2. [2011. január 16-i dátummal az eredetiből archiválva]. (Hozzáférés: 2010. november 16.)
↑ „Kate Middleton lands job with fashion chain Jigsaw”, 2006. december 1. (Hozzáférés ideje: 2007. április 14.)
↑ Rubin, Courtney: Mario Testino: Kate Middleton Isn't Working for Me!. People, 2008. február 12. [2011. május 21-i dátummal az eredetiből archiválva]. (Hozzáférés: 2010. december 5.)
↑ Clare Coulson. „Style Winners and Losers”, 2007. január 3.. [2008. december 16-i dátummal az eredetiből archiválva] (Hozzáférés ideje: 2008. július 6.)
↑ Unknown. „Kate Middleton in poll of top 10 style icons”, Daily Mail, 2007. március 5. (Hozzáférés ideje: 2008. július 6.)
↑ „Knowles, Stefani make mags 'best dressed'”, USA Today, 2007. szeptember 12. (Hozzáférés ideje: 2008. július 6.)
↑ „Posh and Amy Winehouse named as the wost-dressed celebrities of 2007”, Daily Mail, 2008. január 9. (Hozzáférés ideje: 2008. július 6.)
↑ Evelyn Crowley: Kate Middleton. style.com, 2008. június 1. [2008. december 3-i dátummal az eredetiből archiválva]. (Hozzáférés: 2008. július 6.)
↑ The International Best-Dressed List Archiválva 2008. augusztus 28-i dátummal a Wayback Machine-ben. Vanity Fair. 29 July 2008. Hozzáférés ideje: 31 July 2008.
↑ „Kate Middleton deemed top fashion buzzword”, reuters.com, 2011. február 8.. [2011. május 1-i dátummal az eredetiből archiválva] (Hozzáférés ideje: 2011. április 28.)
↑ Ex-royal aide condemns paparazzi BBC News, Hozzáférés ideje: 16 November 2010.
↑ Rubin, Courtney; Nudd, Tim: Kate Middleton Seeks Privacy from Paparazzi. People, 2007. január 16. [2007. május 9-i dátummal az eredetiből archiválva]. (Hozzáférés: 2007. április 14.)
↑ Royal Wedding: The Kate Middleton story BBC News. Hozzáférés ideje: 16 November 2010.
↑ Larcombe, Duncan. „Wills is cooped up with his bird”, 2007. március 10.. [2011. május 25-i dátummal az eredetiből archiválva] (Hozzáférés ideje: 2007. december 19.)
↑ Alderson, Andrew. „Rings for Prince William and Kate Middleton?”, 2007. december 31. (Hozzáférés ideje: 2008. április 21.)
↑ Larcombe, Duncan. „Wills and Kate split”, The Sun, 2007. április 14.. [2008. július 25-i dátummal az eredetiből archiválva] (Hozzáférés ideje: 2007. április 15.)
↑ Larcombe, Duncan. „Wills & Kate: Tears in the Alps”, The Sun, 2007. május 9.. [2008. szeptember 5-i dátummal az eredetiből archiválva] (Hozzáférés ideje: 2011. április 29.)
↑ „Prince William splits from Kate”, BBC, 2007. április 14. (Hozzáférés ideje: 2010. május 7.)
↑ Queen for Less Than a Day: Kate Middleton, Prince William Break Up The Hollywood Gossip Hozzáférés ideje: 16 November 2010.
↑ „'Paparazzi chase' concerns prince”, BBC News, 2007. október 5. (Hozzáférés ideje: 2010. május 7.)
↑ „Deer hunter Kate under fire for going shooting with Royals”, Daily Mail, 2007. október 15.
↑ „Prince Wills has got his wings”, The Sun, 2008. április 11.. [2012. október 23-i dátummal az eredetiből archiválva] (Hozzáférés ideje: 2011. április 29.)
↑ Prince William to marry Kate Middleton next year. BBC News, 2010. november 1.
↑ Royal wedding: profile of Kate Middleton. The Daily Telegraph, 2010. november 16. [2011. január 27-i dátummal az eredetiből archiválva]. (Hozzáférés: 2010. november 16.)
↑ Press Release: His Royal Highness Prince William of Wales and Miss Catherine Middleton are engaged to be married. The Prince of Wales, 2010. november 16. [2010. november 29-i dátummal az eredetiből archiválva]. (Hozzáférés: 2010. november 18.)
↑ Royal wedding: Prince William to marry Kate Middleton. BBC News
↑ „Royal wedding date set for 29 April”, 2010. november 23. .
↑ Alderson, Andrew. Royal wedding: Peter Phillips and Autumn Kelly tie the knot Archiválva 2010. április 17-i dátummal a Wayback Machine-ben, The Daily Telegraph, 17 May 2008. Hozzáférés ideje: 3 February 2010.
↑ Nikkah, Roya. „Kate Middleton attends another royal wedding”, The Telegraph, 2008. július 19. (Hozzáférés ideje: 2011. március 29.)
↑ Woods, Richard (28 February 2010). "Kate Middleton set for £10,000 privacy victory", The Times
↑ Bentham, Martin. „Kate Middleton wins apology for tennis court photos”, London Evening Standard, 2010. március 11.. [2010. március 14-i dátummal az eredetiből archiválva] (Hozzáférés ideje: 2011. április 23.)
↑ 2011 Royal Tour ((angolul)). Government of Canada. [2011. július 18-i dátummal az eredetiből archiválva]. (Hozzáférés: 2011. július 13.)
↑ Will and Kate Canadian Royal Tour Brings Media Attention ((angolul)). huffingtonpost.ca. (Hozzáférés: 2011. július 13.)
↑ PM marks the end of highly successful Royal Tour ((angolul)). Government of Canada. [2011. szeptember 25-i dátummal az eredetiből archiválva]. (Hozzáférés: 2011. július 13.)
↑ HVG: „Először szólalt meg hercegnőként Kate Middleton” (Hozzáférés ideje: 2012. március 20.)
↑ Royal wedding Kate Middleton will be first middle-class queen-in-waiting
↑ Profile: Kate Middleton
↑ Titles announced for Prince William and Catherine Middleton. The Royal Wedding 2011 Official Site. [2011. április 30-i dátummal az eredetiből archiválva]. (Hozzáférés: 2011. április 29.)
↑ Titles announced for Prince William and Catherine Middleton. Buckingham Palace, 2011. április 29. [2011. április 30-i dátummal az eredetiből archiválva]. (Hozzáférés: 2011. április 29.)
↑ „William and Kate named Prince and Princess of Wales by the King”, BBC News, 2022. szeptember 9. (Hozzáférés ideje: 2022. szeptember 9.)
↑ Bejelentették: Kate Middleton tényleg terhes. hvg.hu, 2012. december 3. (Hozzáférés: 2013. július 22.)
↑ Royal baby: Kate gives birth to a boy
↑ Katalin hercegnő újra terhes! (magyar nyelven). Blikk, 2014. szeptember 8. [2014. szeptember 11-i dátummal az eredetiből archiválva]. (Hozzáférés: 2014. szeptember 8.)
↑ a b Royal wedding: Kate Middleton coat of arms unveiled. BBC News. (Hozzáférés: 2011. április 19.)
↑ a b Kate Middleton family gets coat of arms. The Guardian. (Hozzáférés: 2011. április 19.)
Robin Polakowsky: Vilmos és Kate (avagy őfelsége, a szerelem) Atlantic Press Kiadó, 2011 ISBN 978-615-5033-20-9
A lap eredeti címe: „https://hu.wikipedia.org/w/index.php?title=Katalin_walesi_hercegné&oldid=25254840”
A lap szerkesztési előzményeinek megtekintése.
A lap utolsó módosítása: 2022. szeptember 10., 22:20
A lap szövege CC BY-SA 3.0 alatt érhető el, ha nincs külön jelölve.